|  |
| --- |
| **Pályázati felhívás**  **a PERFEKT Vizsgaközpont Nonprofit Kft.**  **Feladatkészítő-véleményező névjegyzék kialakításához** |

Az átalakított szakképzési rendszer részeként 2023. március 8-án megalakult Vizsgaközpontunk. Célunk, hogy mind az oktatás, mind a gazdasági szereplők részéről felmerülő igényekre gyorsan és rugalmasan reagálva, szakszerű vizsgaszervezéssel és lebonyolítással járuljunk hozzá, és minél több jelentkező számára tegyük lehetővé a szakmai végzettség megszerzését.

**Jelen Pályázati felhívás célja, hogy tájékoztatást nyújtson a Feladatkészítő-véleményező névjegyzékbe történő pályázók részére, a pályázaton történő részvétel feltételeivel, a pályázat benyújtásának határidejével és módjával, illetve elbírásásával kapcsolatban.**

A Vizsgaközpont akkreditációjához szükséges, hogy az általa vizsgáztatni kívánt szakmákban és szakképesítésekben rendelkezzen Feladatkészítő-véleményező névjegyzékkel.

A Vizsgaközpont önállóan csak az akkreditáció megszerzése után szervezhet vizsgákat és kérhet fel szakembereket **Feladatkészítő-véleményező** tevékenység ellátására.

A névjegyzék kialakítása után a vizsgaközpontunk képzéseket hirdet meg, melyek sikeres elvégzése feltétele a későbbi Feladatkészítő-véleményező felkérésnek és megbízásnak.

**Vizsgaközpontunk** a szakképzési törvényben meghatározott tevékenységéhez **Feladatkészítő-véleményező névjegyzékbe az alábbi feladatokra keres szakértőket:**

* Szakmai vizsgák projektfeladatainak előkészítésére (KKK-nak megfelelően)
* Képesítő vizsgák projektfeladatainak előkészítésére (PK-nak megfelelően)
* Képesítő vizsgák írásbeli vizsgafeladatainak előkészítésére (PK-nak megfelelően)
* Projektfeladatok véleményezésére Szakmai és Képesítő vizsgákhoz
* Írásbeli feladatok véleményezésére Képesítő vizsgákhoz

**A pályázaton történő részvétel feltételei a következőek:**

*Szakmai vizsgára projektfeladatot készítő szakértő, valamint Képesítő vizsgára írásbeli- vagy projektfeladatot készítő szakértő esetében*:

* Az adott szakterülethez kapcsolódó szakirányú felsőfokú végezettség vagy szakirányú középfokú végzettség mestervizsgával.
* Legalább öt év oktatási és vizsgáztatási tapasztalat.
* A felkérés időpontjában oktat, vagy szakmájában aktívan dolgozik.

*Szakmai, illetve képesítő vizsgára projektfeladatot véleményező szakértő esetében:*

* Az adott szakterülethez kapcsolódó szakirányú felsőfokú végezettség, szakmai vizsgák esetén pedagógus-szakvizsga, képesítő vizsgák esetén pedagógiai/andragógiai végzettség, pedagógus-szakvizsga vagy felnőttképzési szakértői gyakorlat.
* Vizsgafeladatok értékelése, elemzése, készítése terén szerzett gyakorlat.
* Legalább öt év oktatási vagy vizsgáztatási gyakorlat, vagy projektmenedzsmentben szerzett gyakorlat.
* A szakmai vizsgáztatás terén szerzett jártasság.

*Képesítő vizsgára írásbeli feladatot véleményező szakértő esetén:*

* Az adott szakterülethez kapcsolódó szakirányú felsőfokú végezettség.
* Vizsgafeladatok értékelése, elemzése, készítése terén szerzett gyakorlat.
* Legalább öt év oktatási vagy vizsgáztatási gyakorlat, vagy projektmenedzsmentben szerzett gyakorlat.
* A szakmai vizsgáztatás terén szerzett jártasság.
* Felnőttoktatásban vagy felnőttképzésben szerzett gyakorlat.

**A pályázati adatlap és a hozzá tartozó dokumentumok megfelelő kitöltéséhez az alábbiak szükségesek:**

* A pályázó teljeskörűen kitölti az adatbázisba való felvételhez szükséges pályázati adatlapot, hiánytalanul benyújtja a megadott dokumentumokat és elfogadja a szükséges nyilatkozatokat.
* A szakmai önéletrajzban és pályázati adatlap megfelelő pontjában a pályázó térjen ki valamennyi korábbi munkatapasztalatára, a szakterületen eltöltött időkre is, különösen a pályázott képzési területre vonatkozó kompetencia alátámasztott és megfelelő igazolására. Kérjük, jelezze azt is, ha van online vizsgáztatási tapasztalata.
* A pályázó valamennyi képzettségét igazoló dokumentumát benyújtja, tehát nem kizárólag a legmagasabb iskolai végzettség igazolását. Amennyiben több területen is rendelkezik szakmai ismerettel, úgy célszerű valamennyi diploma, oklevél, tanúsítvány, munkatapasztalat megadása és megküldése.

(Hiányos pályázati dokumentáció beérkezése esetén a vizsgaközpont emailben tájékoztatást küld a pályázatot benyújtó részére a hiányzó, pótolandó dokumentumok felsorolásával, és határidő közlésével egy alkalommal lehetőséget teremt annak utólagos megküldésére.)

**A pályázat benyújtásának határideje és módja:**

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket postai vagy elektronikus úton kell benyújtania:

Postai úton:

PERFEKT Vizsgaközpont Nonprofit Kft.

1118 Budapest, Számadó utca 19. 1. em. 1. ajtó

Elektronikus úton: email cím megadása

A pályázat benyújtása során a vizsgaközpont elfogadja az AVDH, azaz Azonosításra Visszavezetett Dokumentum Hitelesítés szolgáltatás elektronikus aláírási lehetőséget is a pályázó pályázati anyagainak aláírására, amennyiben a szolgáltatást ügyfélkapun keresztüli azonosítással veszi igénybe.

Az AVDH felhasználói tájékoztató itt megtekinthető: [HITELESÍTÉS (magyarorszag.hu)](https://magyarorszag.hu/szuf_avdh_feltoltes).

**Jelen pályázati felhívás benyújtási határideje:** 2023. hónap, nap

A benyújtott pályázatok elbírálása folyamatos.

A benyújtott pályázati anyag elbírálásának eredményéről a jelentkezők a pályázati lapon megadott e-mail címre kapnak értesítést.